এদিকে, এ আসনে বিএনপির কেন্দ্রিয় সহ-সাংগঠনিক সম্পাদক, সুনামগঞ্জ জেলা বিএনপির সভাপতি, সাবেক সংসদ সদস্য কলিম উদ্দিন আহমদ মিলন দীর্ঘদিন ধরে মাঠে কাজ করে যাচ্ছেন। খালেদা জিয়ার মুক্তিসহ ৭ দফা দাবি আদায়ে তৃনমুল নেতা-কর্মীদের নিয়ে নানা কর্মসূচি পালন করে যাচ্ছেন। পাশাপাশি আসন্ন একাদশ জাতীয় সংসদ নির্বাচনে ধানের শীষ প্রতিকের সমর্থনে তিনি সভা, সামাবেশ, গণসংযোগ করে ব্যস্ত সময় পার করছেন। তার দৃষ্টিতে দেশে নির্বাচনী সুষ্ঠু পরিবেশ সৃষ্টি হলে দল তাকেই মনোনয়ন দিবে। এ আসনে বিএনপির কেন্দ্রিয় কমিটির সদস্য ও উপজেলা পরিষদের সাবেক চেয়ারম্যান মিজানুর রহমান চৌধুরি মিজান শক্তশালি অবস্থানে মাঠে রয়েছেন। তিনিও দলীয় মনোনয়ন পেতে ব্যাপক কাজ করে যাচ্ছেন। তার দাবি এবার এ আসনে দলীয় হাইকমান্ড তাকেই মনোনয়ন দেবেন। বিএনপি নেতৃতাধিন ২০দলীয় জোটের অন্যতম শরিক দল খেলাফত মজলিসের কেন্দ্রিয় সিনিয়র যুগ্ম মহাসচিব মাওলানা শফিক উদ্দিন মনোনয়ন পেতে কোমর বেঁধে মাঠে রয়েছেন। নির্বাচনকে সামনে রেখে দু’উপজেলার বিভিন্ন এলাকায় সভা, সমাবেশ, গণসংযোগ ও মতবিনিময় অব্যাহত রেখেছেন। ২০০১ সাল থেকে তিনি ছাতক-দোয়ারাবাজার উপজেলার কাজ করে যাচ্ছেন। এ হিসেবে দু’উপজেলায় জুড়ে তার রয়েছে ব্যাপক পরিচিতি ও ভোট ব্যংক। মাওলানা শফিক উদ্দিন বলেন, ২০০১ সালে ৪ দলীয় জোটের তৎকালিন রাজনৈতিক সামগ্রী পরিস্থিতি বিবেচনায় এ আসনটি ছাড় দিলেও এবার তার দলের হাইকমান্ড রয়েছে কঠোর অবস্থানে। তিনি এবার এ আসনে ২০ দলীয় জোটের মনোনয়ন প্রত্যাশি। দলীয় ছাড়াও নিজের ব্যক্তি ইমেজে দু’উপজেলায় তার বিশাল ভোট ব্যংক রয়েছে বলে তিনি দাবি করেন।